alexandrainst/scandi-wiki huggingface dataset:
Scott Thurston

Scott Troy Thurston () er ein amerikansk gitarist, tangentspelar, låtskrivar og studiomusikar. Han er i dag medlem av Tom Petty and the Heartbreakers.

Musikalsk karriere
Thurston starta som studiomusikar. Han har spelt med Jackson Browne (1985 til 1996), The Cult (1991), Melissa Etheridge, Glenn Frey, Hokus Pokus, Iggy Pop And The Stooges (som bandmedlem frå 1973 til 1974, og innspelingar med Iggy Pop i 1975, 1977 og 1979), Jump, Nils Lofgren, The Motels, Ron Asheton's The New Order, Bonnie Raitt og John Trudell.

Thurston vart seinare profesjonell låtskrivar og skreiv songar (stundom i lag med) Jackson Browne, Iggy Pop og The Motels.

Thurston vart med i Tom Petty and the Heartbreakers for Touring The Great Wide Open-turneen deira i 1991 og han vart sidan fast medlem i bandet.

Kjelder 
Denne artikkelen bygger på «Scott Thurston» frå ,  den 14. oktober 2011.  
 

USA-amerikanske gitaristar
Tom Petty and the Heartbreakers-medlemmar
Folk frå Oregon
Rytmegitaristar
I Wanna Be Your Dog

«I Wanna Be Your Dog» er ein song frå 1969 av det amerikanske rockebandet The Stooges. Songen vart gjeven ut på debutalbumet deira. Det minneverdige riffet, som berre består av tre akkordar (G, F♯ og E), går om att og om att gjennom songen (bortsett frå eit firetakts mellomspel) Med den kraftig forvrengde gitaren, hamrande, enkle pianotonar spelt av produsenten John Cale og ein jamn, drivande rytme, vart The Stooges eit særs tidleg døme på heavy metal og punk-stilen. Teksten har vorte skildra for å ha framkalla kjensla av sleipheit og avsky for seg sjølv, eit monument til kjensla av keisemd og framandgjering i det arbeidarprega og industrielle Michigan seint i 1960-åra. Denne skrivemåten vart mykje nytta seinare av Sex Pistols og Public Image Limited. I 2004 vart songen rangert på 438. plass på lista til Rolling Stone over dei 500 største songane gjennom tidene.

Medverkande
Iggy Pop: vokal
Ron Asheton: gitar
Dave Alexander: bass
Scott Asheton: trommer
John Cale: piano, perkusjon

Andre versjonar
Songen er spelt inn av mange andre artistar, som Nirvana, Misfits, Slayer, GG Allin, Frankenstein Drag Queens From Planet 13, Joan Jett and the Blackhearts, Vicious White Kids, Red Hot Chili Peppers, Sonic Youth, Cage the Elephant, Mission of Burma, Chris Whitley, Swans, Uncle Tupelo, Alejandro Escovedo, Emilie Simon, Styles of Beyond, Forgotten Tomb, The House of Love, Breathing Fire, Ida Marie, Stereophonics, Las Ultrasónicas, Pat MacDonald, David Bowie, The White Stripes, Mephisto Walz, Atari Teenage Riot og mange fleire. 

Slayer spelte ein parodiversjon av songen kalla «I'm Gonna Be Your God» for albumet Undisputed Attitude. 

I 2007 framførte R.E.M. songen i lag med Patti Smith då dei vart innlemma i Rock and Roll Hall of Fame.

Populærkultur
Songen er vorte nytta i filmane Lock, Stock and To Smoking Barrels, Transporter 3, Friday Night Lights, The Crow: City of Angels (der Iggy Pop spelte rolla for Curve), Crimson Rivers II: Angels of the Apocalypse, skateboardvideoen av Flip kalla «Sorry», ein episode av fjernsynsserien Skins (Episode 2.9: «Cassie»), ein episode av komiserien How I Met Your Mother (Episode 2.16: «Stuff»), The Runaways og i filmen Sid and Nancy.

Han er òg vorte nytta i videospela Vietcong og Grand Theft Auto IV.

Kjelder 
Denne artikkelen bygger på «I Wanna Be Your Dog» frå ,  den 14. oktober 2011. 
 oppgav desse kjeldene:

Songar frå 1969
The Stooges-songar
 445
Songar frå 1969
Singlar frå 1969
The Stooges-songar
Songar skrivne av Iggy Pop
Songar produserte av John Cale
Sid Vicious-songar
Sonic Youth-songar
Joan Jett-songar
Richard Hell & The Voidoids-songar
Slayer-songar
Pere Ubu-songar
Uncle Tupelo-songar
Moby-songar
David Bowie-songar
Åkra i Kvinnherad

Åkra er ei bygd i Kvinnherad kommune i Vestland. Åkra ligg på nordsida av Åkrafjorden. Fylkesveg 40 er einaste innfartsveg til bygda, som vart opna inn til Åkra i 1970. Før dette måtte ein ta sjøvegen inn Åkrafjorden. I bygda finst det daglegvarebutikk, grunnskule og barnehage. Grunnskulen er inndelt i fådelte klassar, grunna det relativt låge talet elevar. Dei største næringane i Åkra er jordbruk, turisme og oppvekstsenteret. Ellers pendlar mange innbyggjarar til mellom anna Rosendal og Husnes. I sommarhalvåret ferierer mange turistar i utleigehytter i bygda. Det går kollektivtransport to gonger i veka til Åkra, som også har ansvaret for leveransen til daglegvarebutikken. 

Bygda er omkransa av fjell på tre sider; i nord Skårafjell og Ingahogg, i aust Vågsfjellet og i vest Krakaheia.

Busetnader i Kvinnherad
Bygder i Vestland
Hartvig Caspar Christie

Hartvig Caspar Christie  () var ein norsk prest og politikar for Høgre. Han var far til riksantikvar Håkon Christie.

Christie var son til ein prest og vart sjølv cand.theol. i 1917. Deretter gjorde han presteteneste i fleire kyrkjelydar i Akershus, frå 1946 sokneprest i Østre Bærum. Han var redaktør av «Norsk Kirkeblad» 1938-53 og gav ut fleire bøker om kristendom og norsk kyrkjeliv.
Mellom bøkene finn ein Før 1739. Et bidrag til folkeundervisningens historie» frå 1927, og Den norske kirke i kamp» frå 1945. 

Etter å ha vore vararepresentant til Stortinget  i perioden 1945-49, fekk Christie fast plass på Tinget etter stortingsvalet hausten 1949. Frå nyår 1950 til han døydde vel ni år seinare representerte han Akershus fylke og Høgre på Tinget. I den fyrste fireårsperioden var han sekretær i Kyrkje- og undervisningskomiteen, sidan medlem i same komiteen.

Utgjevingar 
 Før 1739. Et bidrag til folkeundervisningens historie, Oslo 1927
 "Kirke og kristenliv på Romerike." I: Norske Bygder III, Bergen 1932
 Kirke og kristenliv. Norsk Kulturhistorie 1935
 "Das Gemeindeleben innerhalb der norwegischen Kirche." I: Ekklesia II 1936
 Den norske kirke i kamp, Oslo 1945
 Guds ord er ikke bundet. En samling prekener og taler holdt i den norske kirke i krigens tid 1940-45, Oslo 1945
 Den norske kirke 1946
 Høvik kirke 50 år. 1898-31. mars 1948, Sandvika 1948

Kjelde 
 Biografi på nettstaden til Stortinget

folk frå Evje og Hornnes
norske forfattarar
stortingsrepresentantar 1950-1953
Stortingsrepresentantar 1954-1957
Stortingsrepresentantar 1958-1961
Stortingsrepresentantar frå Høgre
Stortingsrepresentantar for Akershus
Johannes Christiansen

Johannes Christiansen () var ein norsk underoffiser, gardbrukar, lensmann og stortingsmann frå Askim. Han var medlem av Venstre.

Christiansen var son til ein gardbrukar. Sjølv tok han i 1871 eksamen som underoffiser ved artilleriskulen. Frå 1872 var han sersjant i artilleriet, steig til kommandersersjant i 1889. Han tok over farsgarden Svae i Askim og dreiv han til 1889. Det året vart han lensmann i Skiptvet og flytta dit. Året etter, 1890, kjøpte han garden Vister der av svigerfaren og dreiv sidan denne. Han var lensmann i Skiptevt fram til 1913.

Christiansen var medlem av heradsstyret i Askim frå 1876 til -89, dei to siste åra var han ordførar. Han var formann i skulestyret i Skiptevt frå 1896 til 1897. Perioden 1900-03 var han 1. representant frå Smaalenenes amt på Stortinget. Han var medlem av gasje- og pensjonskomiteen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1901-1903
Stortingsrepresentantar frå Venstre
Stortingsrepresentantar for Smaalenenes amt
Ordførarar i Skiptvet
Venstreordførarar i Østfold
Folk frå Askim
Charlène av Monaco

Fyrstinne Charlène av Monaco () er fyrstinne av Monaco og gift med fyrst Albert II av Monaco.

Kjelder 
Denne artikkelen bygger på «Charlene, furstinna av Monaco» frå , den 14. oktober 2011. 
 

Sørafrikanske symjarar
Monegaskiske kongelege
Sørafrikanske deltakarar under sommar-OL 2000
Kongelege OL-deltakarar
Birralee International School

Birralee International School er ein engelskspråkleg privatskule i Trondheim. Han blei stifta i 1973. Skulen ligg i Bispegata på Kalvskinnet, og delte lenge bygning med Kalvskinnet skole. Han har også ei ungdomskoleavdeling på Falkenborg i Trondheim. 

Namnet «Birralee» har australsk opphav og tyder 'trygg stad for born'. Skulen har over 240 elever frå meir enn 35 land (2011). Elevane er i alderen 4 til 16 år.

Bakgrunnsstoff
Nettstaden til Birralee International School

Kjelder
Delar av denne artikkelen bygger på «Birralee International School» frå ,  den 15. oktober 2011.  
 

Welcome to the website for Birralee International School Trondheim , birralee.no
«Welcome to Birralee International School Trondheim» , birralee.no
«Meet the children» , birralee.no

Skular i Trondheim
Internasjonale skular I Noreg
Privatskular I Noreg
Svensk Wikipedia

Svensk Wikipedia (svensk: Svenskspråkiga Wikipedia eller Svenska Wikipedia) er eit fritt oppslagsverk på svensk og ein del av Wikipedia–prosjektet.

Svensk Wikipedia vart oppretta 3. mai 2001 og vart den fjerde språkversjonen av Wikipedia, etter Engelsk Wikipedia, Katalansk Wikipedia og Tysk Wikipedia.

Kjelder
Denne artikkelen bygger på «Svenskspråkiga Wikipedia» frå ,  den 15. oktober 2011.  
 

Wikipedia etter språk
Svenske oppslagsverk
Skipingar i 2001
Stemnemøte

Stemnemøte er eit avtalt møte, særleg mellom kjærastepar eller dei som tenkjer på å bli det. Eit stemnemøte går gjerne ut på at ein kjem saman for å bli betre kjend eller bygga opp romantiske kjensler. Andre ord for stemnemøte er rendezvous (frå fransk, uttalt /rangdevu/) eller nyare date (frå engelsk, uttalt /dejt/).

Stemnemøte kan ha ulike funksjonar i ulike samfunn, men er ofte ein del av det å gjera kur. Ein invitasjon til eller ein avtale om eit slikt møte kan signalisera til partane eller samfunnet rundt at dei ser på kvarandre som moglege partnarar. Eit stemnemøte går gjerne ut på at ein møtest på tomannshand, men ofte med andre menneske i nærleiken, for å bli betre kjend eller bygga opp romantiske kjensler. Ein kan ha stemnemøte i ein heim eller på ein offentleg stad som kafé, restaurant, kino eller utandørs elles. Stemnemøte kan leia til kjærteikn, sex, fast forhold, forloving eller ekteskap, men treng ikkje gjera det.

Sjå òg 
 Speed dating
 Online dating
 Kurtise
 Flørt
 Frieri
 Romantikk
 Forelsking
 One night stand
 Valentinsdag

Bakgrunnsstoff 
«Stevnemøte under månens skygge», NRK Nyheter, 01.08.2008. Omtale av eit stemnemøte på 1950-talet.

Kjelder 

«stemnemøte»  og 
«Derfor forsvinner 'sporenstreks' og 'formiddagsmat'» i NRK Kultur 

Kjærleik
Samliv
Finsk Wikipedia

Finsk Wikipedia (finsk: Suomenkielinen Wikipedia) er eit fritt oppslagsverk på finsk og ein del av Wikipedia–prosjektet.

Finsk Wikipedia vart oppretta 21. februar 2002.

Kjelder
Denne artikkelen bygger på «Finnish Wikipedia» frå ,  den 15. oktober 2011.  
 

Wikipedia etter språk
Finske oppslagsverk
Skipingar i 2002
Gresk Wikipedia

Gresk Wikipedia (gresk: Ελληνική Βικιπαίδεια) er eit fritt oppslagsverk på gresk og ein del av Wikipedia–prosjektet.

Gresk Wikipedia vart oppretta 1. desember 2002.

Kjelder 
Denne artikkelen bygger på «Greek Wikipedia» frå , den 15. oktober 2011. 
 

Wikipedia etter språk
Greske oppslagsverk
Skipingar i 2002
Dansk Wikipedia

Dansk Wikipedia er eit fritt oppslagsverk på dansk og ein del av Wikipedia–prosjektet.

Dansk Wikipedia vart oppretta 1. februar 2002. Dei samarbeidar med Svensk Wikipedia, Norsk Wikipedia på bokmål og riksmål og Nynorsk Wikipedia i det såkalla Skanwiki kor ein mellom anna viser dei andre språka sine utvalde artiklar for kver veke.

Kjelder
Denne artikkelen bygger på «Dansk Wikipedia» frå ,  den 15. oktober 2011.  
 

Wikipedia etter språk
Danske oppslagsverk
Skipingar i 2002

pl:Edycje językowe Wikipedii#D
Bagnes

Bagnes er ein kommune i distriktet Entremont i kantonen Valais i Sveits.  Kommunen har  innbyggjarar () og eit areal på . Kommunesenteret ligg 820 meter over havet.

Med eit areal på 282 km² brukte Bagnes å vere den største kommunen i Sveits, fram til Glarus Süd vart skipa i 2011.

Han består av kommunesenteret Le Châble og fleire landsbyar og grender, som Villette, Bruson og vintersportstaden Verbier. 

Reserovaret Lac de Mauvoisin ligg i Bagnes.

Bagnes grensar i sør mot Italia.

Kjelder
Denne artikkelen bygger på «Bagnes» frå ,  den 21. mars 2012.

Bakgrunnsstoff
 Offisiell nettstad (fransk)/(engelsk)
 

Kommunar i Valais
Orsières

Orsières er ein kommune i distriktet Entremont i kantonen Valais i Sveits.  Kommunen har  innbyggjarar () og eit areal på . Kommunesenteret ligg 887 meter over havet.

Kommunen ligg ved foten av Mont Blanc-massivet ved vegen over Store St. Bernhard-passet. Han ligg ved grensa til både Italia i sør og Frankrike i vest og dekkjer dei to dalane Val Ferret og Vallée de Champex. Han består av landsbyen Orsières og tolv grender som Champex, Ferret, Issert, La Fouly og Praz-de-Fort.

Kjelder
Denne artikkelen bygger på «Orsières» frå ,  den 21. mars 2012.

Bakgrunnsstoff
 Offisiell nettstad (fransk)

Byar i Sveits
Kommunar i Valais
Vintersportstader i Sveits
Hérémence

Hérémence er ein kommune i distriktet Hérens i kantonen Valais i Sveits.  Kommunen har  innbyggjarar ) og eit areal på . Kommunesenteret ligg 1237 meter over havet.

Kommunen ligg i på venstresida av elvane Borgne og Dixence. Landsbyen Hérémence ligg ved samløpet mellom dei to elvane. Han omfattar heile Dixence-dalen, som er ein av sidedalane til Rhônedalen. Kommunen består av landsbyen Hérémence og grendene Ayer, Euseigne, Mâche, Pralong, Riod og Cerise.

Kjelder
Denne artikkelen bygger på «Hérémence» frå ,  den 18. mars 2012.

Bakgrunnsstoff
 Offisiell nettstad (fransk)
 

Kommunar i Valais
Evolène

Evolène er ein kommune i distriktet Hérens i kantonen Valais i Sveits.  Kommunen har  innbyggjarar ) og eit areal på . Kommunesenteret ligg 1371 meter over havet.

Kommunen ligg sør for Sion i Wallis-Alpane og i dalen Val d'Hérens. Evolène er ein av dei største kommunane i Sveits i ustrekning, men har ikkje meir enn kring 1600 innbyggjarar. Dette kjem av dei store urørte naturområda kring Alpane. Det høgaste fjellet i kommunen er Dent Blanche på 4357 meter over havet. På grunn av dei bratte fjella kring kommunen er han utsett for mange naturlege farar, som snøras og aggressiv erosjon. 21. februar 1999 vart Evolène råka av fleire snøras, som tok livet av i alt 12 menneske. Dette kom av at det hadde falle uvanleg mykje snø i Alpane vinteren 1999. 

Kommunen består av fleire nærliggande landsbyar. Den største landsbyen er Evolène, som ligg på eit platå ovanom elva, verna av snøras frå omliggande skog.

Kjelder
Denne artikkelen bygger på «Evolène» frå ,  den 18. mars 2012.

Bakgrunnsstoff
 Offisiell nettstad (fransk)
 Offisiell turistnettside (fransk)
 Webkamera (fransk)
 
 
 

Kommunar i Valais
Vintersportstader i Sveits
Anniviers

Anniviers  er ein kommune i distriktet Sierre i kantonen Valais  i Sveits. Kommunen har  innbyggjarar () og eit areal på . Kommunen, som ligg i den franskspråklege delen av kantonen. Kommunen var danna 1. januar 2009, då seks folkefattige kommunar i Val d'Anniviers slo seg saman. Kommunesenteret Vissoie ligg 1 202 meter over havet.

Kjelder
 Denne artikkelen bygger på «Anniviers» frå ,  den 15. oktober 2011.

Bakgrunnsstoff 

Kommunar i Valais 
Skipingar i 2009
Naters

Naters er ein kommune i distriktet Brig i kantonen Valais i Sveits.  Kommunen har  innbyggjarar () og eit areal på . Kommunesenteret ligg 673 meter over havet.

Kommunen ligg ved høgrebreidda av elva Rhône kring sideelva Kelchbach. Han dekkjer heile fjellet Natischer mellom Kelchbach og Mass. Han består av landsbyane Naters, Hegdorn, Geimen, Mehlbaum, Rischinen og Blatten.

Kjelder
Denne artikkelen bygger på «Naters» frå ,  den 21. mars 2012.

Bakgrunnsstoff
 Offisiell nettstad (tysk)

Kommunar i Valais
Die Welle

Die Welle (på norsk Bølgja) er ein tysk dramafilm frå 2008, regissert av D. Gansel, med Jürgen Vogel, Frederick Lau og Jennifer Ulrich i hovudrollane. Filmen er basert på romanen The Wave, som handlar om det sosiale eksperimentet Den Tredje Bølgja. Filmen handlar om ein lærar som prøver å overtyda elevane at Tyskland kan faktisk bli eit diktatur att, med å prøva autokrati i praksis. Filmen viser tydeleg konsekvensane med totalitarisme.

Tyske filmar
Filmar frå 2008
Stongfjorden skule

Stongfjorden skule var ein kommunal barneskule i Stongfjorden i Askvoll kommune, skipa i 1918. Skulen vart lagd ned sumaren 2013.

Skulen vart bygd i 1918. I 2008 vart dei tre øvste klassestega flytta til Askvoll. Skulen hadde ni elevar då han vart lagd ned. Stongfjorden barnehage ligg i same bygg.

Kjelder
Skular i Askvoll
Stongfjorden skule

Fotnotar

Skular i Askvoll
Utdanningsinstitusjonar skipa i 1918
Utdanningsinstitusjonar nedlagde i 2013
Mels

Mels er ein kommune i valkrinsen Sarganserland i Seeztal, kantonen St. Gallen i Sveits. Kommunen har  innbyggjarar () og eit areal på . Kommunesenteret ligg i dalen Seeztal, 500 meter over havet. Mels grensar i vest mot kantonen Glarus.

I utstrekning er kommunen den største i kantonen og dekkjer Weisstannendalen go delar av Seeztal. Nordvest for byen ligg Castels og vest for Nidberg ligg Castels festning. Han består av landsbyen Mels, busetnadane Heiligkreuz bei Mels, Plons, Ragnatsch, grendene Butz, St. Martin, Mädris og Tils, og alpebusetnaden Vermol, samt Walser-landsbyane Schwendi og Weisstannen.

Chapfensee er eit vassreservoar i kommunen.

Kjelder
Denne artikkelen bygger på «Mels» frå ,  den 19. mars 2012.

Bakgrunnsstoff
 Offisiell nettstad (tysk)

Kommunar i St. Gallen
Pfäfers

Pfäfers er ein kommune i valkrinsen Sarganserland i kantonen St. Gallen i Sveits.  Kommunen har  innbyggjarar () og eit areal på . Kommunesenteret ligg 840 meter over havet. Landsbyane Pfäfers, St. Margrethenberg, Vadura, Valens, Vasön og Vättis ligg alle i kommunen. 

Eit benediktinarkloster vart bygd på staden på 700-talet. Klosteret vart stengt i 1838, og har sidan 1847 vore nytta til psykiatrisk helsepleie.

Kjelder
Denne artikkelen bygger på «Pfäfers» frå ,  den 16. oktober 2011.

Bakgrunnsstoff
Offisiell nettstad
Pfäfersordenen 

Kommunar i St. Gallen
Aud Kari Steinsland

Aud Kari Steinsland () er ein norsk lokalpolitikar frå Arbeidarpartiet (Ap). Ho var ordførar i Askvoll i Sogn og Fjordane frå 2004 til 2011. Dimed vart ho den fyrste Ap-ordføraren i kommunen, og den fyrste ordføraren frå eit anna parti enn Senterpartiet (Sp) på 32 år. Ho hadde ikkje sete i kommunestyret før, men hadde politisk erfaring frå Fylkestinget i perioden 1999–2003.

Steinsland er lærar og arbeidde i skulen før ho vart ordførar.

Kjelder

Denne artikkelen bygger på «Aud Kari Steinsland» frå ,  den 16. oktober 2011.  

Ordførarar i Askvoll
Ap-ordførarar i Sogn og Fjordane
Norske pedagogar
Firda Ungdomslag

Firda Ungdomslag vart skipa i Stryn 7. februar 1896., som eit regionalt ungdomslag. Det hadde ved starten 17 lokallag i Sunnfjord og Nordfjord. Firda Ungdomslag var ei viktig drivkraft ved oppstarten av Nordfjord Folkemuseum. Laget spelte og ei viktig rolle under skipinga av Firda Gymnas i 1922.

Saman med Sunnfjord Ungdomslag, Sogns Ungdomslag og Firda Mållag starta Firda Ungdomslag Firda og Sygna Herbyrge i Strandgaten i Bergen. Dette vart avvikla i 1916. Laga kjøpte i staden Smeby Hotell i same gata. I 1917 starta Firdaheimen og Firdastova.

Firda Ungdomslag arrangerte Firdastemna ved jonsokleite kvart år.

I 1991 slo dei regionale ungdomslaga i Sogn og Fjordane seg saman til Sogn og Fjordane Ungdomslag

Kjelder
Per Lothe:Nordfjord Sogelag 80 år i Årbok for Nordfjord 1988
Firda Ungdomslag i NRK Sogn og Fjordane Fylkesleksikon

Noregs Ungdomslag
Nordfjord
Skipingar i 1896
Distriktet Aarau

Aarau er eit forvaltingsdistrikt (Bezirk) i kantonen Aargau i det nordlege Sveits. Distriktet har namn etter sitt administrative sentrum, bykommunen Aarau. Aarau dekker eit areal på 104,47 km² og hadde 70 861 innbyggarar i 2010. Distriktet ligg sør for Jurafjella. Det grensar i vest mot kantonen Solothurn.

Distriktet Aarau omfattar 12 kommunar.

Aarau

Denne artikkelen bygger på «Distriktet Aarau» frå ,  den 16. oktober 2011.
Distriktet Zofingen

Zofingen er eit forvaltingsdistrikt (Bezirk) i kantonen Aargau i det nordlege Sveits. Distriktet har namn etter bykommunen Zofingen, som er administrativt sentrum for distriktet. Distriktet Zofingen dekker eit areal på 142,01 km² og hadde 64 746 innbyggarar i 2010. Distriktet grensar i nord mot kantonen Solothurn, i vest mot kantonen Bern og i sør mot kantonen Luzern.

Zofingen

Denne artikkelen bygger på «Distriktet Zofingen» frå ,  den 16. oktober 2011.
Tettstaden Stongfjorden

Stongfjorden er ein tettstad og tidlegare industristad inst i Stongfjorden i Askvoll kommune i Vestland. 

I Stongfjorden ligg Stongfjorden bedehuskapell, Stongfjorden skule og Stongfjorden barnehage.

Den fyrste aluminiumsfrabrikken i Norden, Stangfjorden Elektrokemiske Fabriker, ligg i Stongfjorden og var i drift mellom 1908 og 1945.

Kjelder 
 Stongfjorden
 British Aluminium Company
 6984 STONGFJORDEN
 Askvoll

S
S
Synonymordbok

Ei synonymordbok er ein tesaurus som oppgjev synonym (liketydingar) til oppslagsorda. Ei slik ordbok er som regel einspråkleg, men kan forklara ord ved å nemna ord med liknande tyding, eller hjelpa ein brukar til å variera språket ved å føreslå alternative ord.

Tradisjonelt blei synonymordbøker utgjevne på papir med orda sortert alfabetisk eller tematisk. Datateknologi har gjort det mogleg å søka direkte på ord, eller å søka gjennom ei heil ordliste. Kontorpakkar for datamaskinar, som Microsoft Office eller LibreOffice, kan innehalda synonymordbøker.

Ordbøker som ikkje er spesifikke synonymordbøker, som til dømes rettskrivingsordbøker, vil ofte gje synonym til oppslagsorda som del av tydingsforklaringa (definisjonen). Nynorskordboka forklarar til dømes tydinga av ordet «ofte» slik: «mange gonger, til vanleg, hyppig, stadig, tidt». Her er «hyppig», «stadig» og «tidt» synonym til «ofte».

Ordboktypar som er nærskylde synonymordboka er kryssordordbøker og omgrepsordbøker.

Nokre synonymordbøker
Norsk
 Villa Thrap Wahl, Ord for alle: synonymordbok, Dreyer, 1965.
 Dag Gundersen, Norsk synonymordbok, Kunnskapsforlaget, 1976.
 Herbert Svenkerud, Cappelens synonymordbok, Cappelen, 1981.
 Robert Drevon, Damms synonymordbok, Damm, 1985.
 Magne Rommetveit, Synonymordbok med omsetjingar frå bokmål til nynorsk, NKS-forlaget, 1986.

Dansk
 Ulla Albeck, Mikal Rode, Erik Timmermann, Schultz dansk synonymordbok, 1997.

Svensk
 Alva Strömberg, Strömbergs synonymordbok: för den som snabbt vill fånga rätta ordet, Strömberg, 1995.
 Göran Walter, Bonniers synonymordbok, A. Bonnier, 2000.
 Norstedts svenska synonymordbok, Norstedts ordbok, 2001.
 Lillemor Swedenborg, Svensk synonymordbok, Norstedts ordbok, 2003.

Engelsk
Roget's Thesaurus (første utgåve av Peter Mark Roget frå 1805)

Bakgrunnsstoff
Norsk
Magne Rommetveit: På godt norsk : synonymordbok for skulen, NKS-forlaget 1995.
Bjarne Berulfsen: Kryssordbiblioteket: Fremmedord og synonymer, Kunnskapsforlaget 1999

Fleirspråklege synonymordbøker
sinonimi

Engelske
Søk i Roget's Thesaurus  (1911) ved The ARTFL Project 
synonym-finder.com
thesaurus.com
Wikisaurus på en.wiktionary - den engelskspråklege utgåva av ordboksprosjektet  til Wikimedia

Kjelder
Slå opp ord i synonymordboken ved office.microsoft.com
«synonymordbok» i Henning Bergenholz: Norsk leksikografisk ordbok, s. 244. Universitetsforlaget 1997. ISBN 8200229017

Referansar 

Ordbøker
Informasjonsvitskap
Bibliotekvesen
Kunnskapsrepresentasjon
Loose av The Stooges

«Loose» er ein song av rockegruppa The Stooges frå det andre albumet deira Fun House frå 1970. Han har ei enkel gitarlinje som nytta rein vanleg progressjon frå E til G til A, som i mange andre rockesongar. Iggy Pop repeterer vokalen «I'll stick it, deep inside».  

I plateboksen 1970: The Complete Fun House Sessions er det 22 opptak av songen. På eit av opptaka kan ein høyre ei stemme som sarkastisk seier at bandet burde ha fylt heile albumet med opptak av «Loose».

Songen har vorte spelt av The Birthday Party og The Blake Babies.

Kjelder
Denne artikkelen bygger på «Loose (The Stooges song)» frå ,  den 16. oktober 2011.  
 

The Stooges-songar
Songar frå 1970
Iggy Pop-songar

it:Loose (The Stooges)
Stiftelsen Kirkeforskning

Stiftelsen Kirkeforskning er ei norsk forskingsstifting som vart oppretta i 1993 av Den norske kyrkja.

Stiftinga driv med forsking og utgreiing på tema knytt til kyrkje, religion og livssyn.

Bakgrunnsstoff 

 Heimeside

Kristendom i Noreg
Norsk forsking